ОБЩИНСКА ИЗБИРАТЕЛНА КОМИСИЯ ЛУКОВИТ

РЕШЕНИЕ

№ 176-МИ

Луковит, 19.04.2021 г.

 ОТНОСНО: Предсрочно прекратяване пълномощията на Стефчо Джингов Алипиев, като общински съветник в Общински съвет Луковит и обявяване за избран за общински съветник на следващия в листата на ПП ДПС.

На 16.04.2021г. в ОИК-Луковит е получено писмо, вх.№269/16.04.2021г., подписано от кмета на Община Луковит, с което ни уведомяват, че общинският съветник от листата на ПП ДПС Стефчо Джингов Алипиев е починал на 15.04.2021г. Към писмото е приложено заверено от общинска администрация препис-извлечение от издадения му смъртен акт.

Съгласно чл.30, ал.4, т.13 от ЗМСМА – при настъпила смърт на общински съветник, неговите пълномощия се прекратяват предсрочно и на основание чл.30, ал.7 от същия закон в тридневен срок от получаване на справката и документите, удостоверяващи обстоятелството по чл.30 ал.4 т.13 от ЗМСМА, общинската избирателна комисия обявява за избран за общински съветник следващия в листата кандидат.

От извършена проверка в решението на ОИК - Луковит за избор на общински съветници е установено, че следващият регистриран кандидат за общински съветници след последния избран общински съветник от листата на ПП ДПС в списък „Б” е Ана Юриева Младенова, ЕГН хххххххххх.

На основание чл.87, ал.1 т.24 от ИК, чл.458 ал.1 от ИК, Решение №1685/20.11.2019 г. на ЦИК и във връзка с чл.30 ал.1 т.13 и чл.30, ал.7 от ЗМСМА, ОИК-Луковит

**Р Е Ш И:**

1. Предсрочно прекратява пълномощията на Стефчо Джингов Алипиев, ЕГН хххххххххх като общински съветник от листата на ПП ДПС, поради настъпила смърт.
2. Обявява Ана Юриева Младенова, ЕГН хххххххххх за избран за общински съветник от листата на ПП ДПС.
3. Анулира удостоверение №16/06.11.2019г., издадено на Стефчо Джингов Алипиев и издава удостоверение №18/19.04.2021г. на Ана Юриева Младенова за избран общински съветник.

Заверено копие от решението да се изпрати на председателя на общински съвет Луковит, в тридневен срок от влизането му в сила.

Решението подлежи на обжалване в седемдневен срок по реда на чл. 459 от ИК.

Председател: Силвия Георгиева Петкова

Секретар: Росен Неделчев Лефтеров